ศบค.เตรียมปรับลดมาตรการป้องกันการแพร่ระบาดโควิด-19 รองรับเทศกาลสงกรานต์
แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค. กล่าวถึงแนวทางผ่อนคลายมาตรการช่วงเทศกาลสงกรานต์ว่า ศบค.ทยอยปรับลดและผ่อนคลายมาตรการอย่างต่อเนื่อง โดยประเมินจากสถานการณ์การติดเชื้อ เบื้องต้นหลายพื้นที่ได้ผ่อนคลายมาตรการแล้ว และเชื่อว่าทั้งภาครัฐ-ภาคเอกชนในแต่ละพื้นที่ได้เตรียมจัดงานสงกรานต์ ภายใต้มาตรการป้องกันและควบคุมการแพร่ระบาดอย่างเข้มงวด เพื่อไม่ให้มีผู้ติดเชื้อเพิ่มมากขึ้นทั้งนี้ ศบค.ได้เสนอหน่วยงานของรัฐ เช่น กระทรวงวัฒนธรรม ให้จัดกิจกรรมในรูปแบบวิถีชีวิตใหม่ โดยให้คงประเพณีไทย ควบคู่กับมาตรการป้องกันโรค ขณะที่กระทรวงการท่องเที่ยวและกีฬา ให้รณรงค์ประชาชนวางแผนเดินทางท่องเที่ยวอย่างปลอดภัย ส่วนสถานประกอบการและนักท่องเที่ยวขอความร่วมมือปฏิบัติตามมาตรการสาธารณสุขอย่างเคร่งครัด เพื่อให้สงกรานต์ปีนี้มีความปลอดภัยและช่วยขับเคลื่อนเศรษฐกิจของประเทศไปพร้อมกัน